
Hoolekandeasutusse paigutamise komisjoni koosseisu kinnitamine 

1. Asjaolud ja menetluse käik
Narva Linnavalitsuse 31.08.2022 korraldusega nr 599-k kinnitati hoolekandeasutusse paigutamise komisjoni koosseis.
Hoolekandeasutusse paigutamise komisjon on Narva Linna Sotsiaalabiameti juures tegutsev komisjon, mille ülesandeks on ettepanekute tegemine Sotsiaalabiametile hooldustvajavate isikute paigutamiseks hoolekandeasutusse, sealhulgas hoolduskulude kandmisel hooldustvajava isiku ja/või tema ülalpidamiskohustusega isikute poolt makstava omaosaIuse suuruse ja Narva linna eelarvest rahastatava osa kohta.
Narva Linnavalitsuse 07.10.2022 korraldusega nr 697-k nimetati Kristi Mürk Narva Linna Sotsiaalabiameti direktori ametikohale alates 01.11.2022. Seoses sellega on vajadus muuta hoolekandeasutusse paigutamise komisjoni koosseisu.

2. Õiguslikud alused
2.1. Kohaliku omavalitsuse korralduse seaduse § 30 lõike 1 punkti 2 kohaselt lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Narva Linnavolikogu 22.11.2012 määruse nr 27 „Hoolekandeasutusse paigutamise kord                   Narva linnas“ § 3 lõike 3 kohaselt paigutamise otsustamiseks moodustatakse Narva Linna Sotsiaalabiameti juurde vastav komisjon, mille koosseisu kinnitab Narva Linnavalitsus.

3. Otsus
Kinnitada hoolekandeasutusse paigutamise komisjoni koosseis alljärgnevalt:

Komisjoni esimees 	- Kristi Mürk, Narva Linna Sotsiaalabiameti direktor;

Komisjoni aseesimees	- Andrei Antonov, linnaarst, Narva Linna Sotsiaalabiameti 
                                                 tervise- ja sotsiaalosakond;
                                                 
Komisjoni liikmed 		- Jelena Valliste, Narva Linna Sotsiaalabiameti tervise- ja
  	                                      sotsiaalosakonna spetsialist;

                                               - Tatjana Pervunina, Narva Linna Sotsiaalabiameti tervise- ja
  sotsiaalosakonna spetsialist;

- Taibja Lagunova, Narva Linna Sotsiaalabiameti
   pearaamatupidaja (osakonna juhataja);

- Ksenia Smirnova – Narva Linna Sotsiaalabiameti
  spetsialist, komisjoni sekretär.
4. Rakendussätted
4.1.  Tunnistada kehtetuks Narva Linnavalitsuse 31.08.2022 korraldus nr 599-k „Hoolekandeasutusse paigutamise komisjoni koosseisu kinnitamine“.
4.2.  Korraldus jõustub seaduses sätestatud korras.
4.3.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

